**Doložka vybraných vplyvov**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | |
| **Názov materiálu** | | | | | | | | | |
| Návrh zákona, ktorým sa mení a dopĺňa zákon č. 340/2012 Z. z. o úhrade za služby verejnosti poskytované Rozhlasom a televíziou Slovenska a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 532/2010 Z. z. o Rozhlase a televízii Slovenska a o zmene a doplnení niektorých zákonov v znení neskorších predpisov | | | | | | | | | |
| **Predkladateľ (a spolupredkladateľ)**  Ministerstvo kultúry Slovenskej republiky | | | | | | | | | |
|  | | | | | | | | | |
| **Charakter predkladaného materiálu** | |  | | Materiál nelegislatívnej povahy | | | | | |
|  | | Materiál legislatívnej povahy | | | | | |
|  | | Transpozícia práva EÚ | | | | | |
| *V prípade transpozície uveďte zoznam transponovaných predpisov:* | | | | | | | | | |
| **Termín začiatku a ukončenia PPK** | | | | | 16. 5. 2016 – 20. 5. 2016 | | | | |
| **Predpokladaný termín predloženia na MPK\*** | | | | | 23. 5 .2016 | | | | |
| **Predpokladaný termín predloženia na Rokovanie vlády SR\*** | | | | | júl 2016 | | | | |
|  | | | | | | | | | |
| 1. **Definovanie problému** | | | | | | | | | |
| *Uveďte základné problémy, na ktoré navrhovaná regulácia reaguje.*  Návrh zákona reaguje na dlhodobé finančné poddimenzovanie vysielateľa poskytujúceho službu verejnosti v oblasti vysielania. Sadzba úhrady za služby verejnosti sa nezvyšovala od roku 2003. Na to, aby Rozhlas a televízia Slovenska (ďalej len „RTVS“) mohol napĺňať obsah služby verejnosti v oblasti vysielania, a to na divákmi a poslucháčmi požadovanej úrovni, a pritom technologicky držať krok so súčasnými požiadavkami trhu mediálnych služieb, nedisponuje v súčasnosti dostatočným množstvom prostriedkov. Do budúcna sa navrhuje taký mechanizmus úpravy sadzby úhrady, ktorý bude reflektovať celkový vývoj inflácie meranej indexom spotrebiteľských cien. Návrh zákona predpokladá vytvorenie novej televíznej programovej služby, ako aj bohatší obsah nielen v oblasti nových médií.  Navrhuje sa oslobodenie od platenia úhrady pre sociálne najslabšiu skupinu občanov, a to príjemcov pomoci v hmotnej núdzi a osoby spoločne posudzované s príjemcom pomoci v hmotnej núdzi. Zároveň sa znižuje administratívna záťaž pre všetkých platiteľov úhrad a osoby oslobodené od povinnosti platiť úhradu, ktorí už budú údaje vyberateľovi úhrady povinní len oznámiť, odpadne im povinnosť ich preukazovať. | | | | | | | | | |
| 1. **Ciele a výsledný stav** | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Cieľom predkladaného návrhu je finančne stabilizovať verejnoprávne vysielanie na Slovensku, zaviesť objektívny systém valorizácie úhrady za služby verejnosti poskytované RTVS, oslobodiť najslabšiu sociálnu skupinu od povinnosti platiť úhrady, znížiť administratívnu záťaž platiteľov úhrady, poskytnúť poslucháčom a divákom obsahovú protihodnotu za zvýšené úhrady. | | | | | | | | | |
| 1. **Dotknuté subjekty** | | | | | | | | | |
| Uveďte subjekty, ktorých sa zmeny návrhu dotknú priamo aj nepriamo:  Návrh zákona sa dotkne priamo:  - platiteľov úhrad, ktorými sú:   * fyzické osoby, ktoré sú evidované dodávateľom elektriny v evidencii odberateľov elektriny v domácnosti ako odberateľ elektriny v domácnosti v odbernom mieste, pre spotrebu v byte alebo v rodinnom dome, z tejto kategórie platiteľov sa návrh osobitne dotkne osôb, ktoré sú príjemcami pomoci v hmotnej núdzi alebo sú osobou spoločne posudzovanou s príjemcom pomoci v hmotnej núdzi, keďže ich zákon od platenia úhrad oslobodí úplne, * zamestnávatelia, ktorí v pracovnom pomere alebo v obdobnom pracovnom vzťahu zamestnáva aspoň troch zamestnancov, * - RTVS. | | | | | | | | | |
| 1. **Alternatívne riešenia** | | | | | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované.*  Boli zvažované nasledujúce alternatívne riešenia navrhnuté v rámci konzultácií Slovak Busniess Agency:   * zrušenie úhrad RTVS a ich nahradenie príspevkom zo štátneho rozpočtu, * zefektívnenie procesu výberu úhrad a vymáhania úhrad RTVS, spočívajúce v zavedení jednorazového ročného vyúčtovania, * zjednotenie kategorizácie mikropodnikov (do 10 zamestnancov) a ich oslobodenie od platenia úhrady RTVS, * zavedenie alternatívneho/doplnkového mechanizmu výberu úhrad RTVS založenom na modeli výberu náhrad autorských odmien pri vytvorení rozmnoženiny autorského diela.   Žiadne z vyššie uvedených alternatívnych riešení však nebolo pri príprave návrhu zákona aplikované, vzhľadom na skutočnosť, že v prípade aplikácie ktoréhokoľvek z nich, by nebolo možné dosiahnuť účel sledovaný navrhovanou právnou úpravou, keďže jedným z hlavných cieľov predloženého návrhu je zaviesť nezávislý, transparentný a flexibilný systém prehodnocovania úhrady za služby verejnosti poskytované RTVS, čo ani jedna z vyššie uvedených alternatív neobsahuje. | | | | | | | | | |
| 1. **Vykonávacie predpisy** | | | | | | | | | |
| *Predpokladá sa prijatie/zmena vykonávacích predpisov?* | | | | | | Áno | | Nie | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:* | | | | | | | | | |
| 1. **Transpozícia práva EÚ** | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.* | | | | | | | | | |
| Materiál sa netýka transpozície práva EÚ. | | | | | | | | | |
| 1. **Preskúmanie účelnosti\*\*** | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.* | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | |
|  | | | | | | | | | |
| 1. **Vplyvy navrhovaného materiálu** | | | | | | | | | |
| **Vplyvy na rozpočet verejnej správy** |  | | **Pozitívne** | |  | **Žiadne** |  | | **Negatívne** |
| z toho rozpočtovo zabezpečené vplyvy |  | | Áno | |  | Nie |  | | Čiastočne |
| **Vplyvy na podnikateľské prostredie** |  | | **Pozitívne** | |  | **Žiadne** |  | | **Negatívne** |
| z toho vplyvy na MSP |  | | Pozitívne | |  | Žiadne |  | | Negatívne |
| **Sociálne vplyvy** |  | | **Pozitívne** | |  | **Žiadne** |  | | **Negatívne** |
| **Vplyvy na životné prostredie** |  | | **Pozitívne** | |  | **Žiadne** |  | | **Negatívne** |
| **Vplyvy na informatizáciu** |  | | **Pozitívne** | |  | **Žiadne** |  | | **Negatívne** |

|  |  |  |  |  |  |  |
| --- | --- | --- | --- | --- | --- | --- |
| **Vplyvy na služby verejnej správy pre občana, z toho** |  |  |  |  |  |  |
| **vplyvy služieb verejnej správy na občana** |  | **Pozitívne** |  | **Žiadne** |  | **Negatívne** |
| **vplyvy na procesy služieb vo verejnej správe** |  | **Pozitívne** |  | **Žiadne** |  | **Negatívne** |

|  |
| --- |
| 1. **Poznámky** |
| *V prípade potreby uveďte doplňujúce informácie k návrhu.* |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  JUDr. Ivana Maláková, riaditeľka odboru mediálneho práva a audiovízie, ivana.malakova@culture.gov.sk |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*  Štatistické informácie, ktorými disponuje RTVS ako vyberateľ úhrady, údaje Ministerstva práce, sociálnych vecí a rodiny Slovenskej republiky a údaje Štatistického úradu Slovenskej republiky.  Dokumenty European Broadcasting Union (EBU) a Európskeho audiovizuálneho observatória (EAO). |
| 1. **Stanovisko Komisie pre posudzovanie vybraných vplyvov z PPK** |
| *Uveďte stanovisko Komisie pre posudzovanie vybraných vplyvov, ktoré Vám bolo zaslané v rámci predbežného pripomienkového konania*  Stála pracovná komisia na posudzovanie vybraných vplyvov vyjadruje  **nesúhlasné stanovisko**  s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  Vyhodnotenie pripomienok Stálejpracovnej komisie na posudzovanie vybraných vplyvov:  **Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K predkladacej správe**  Komisia žiada zosúladiť znenie predkladacej správy a doložky vybraných vplyvov s analýzou vplyvov na rozpočet verejnej správy, na zamestnanosť vo verejnej správe a financovanie návrhu a vyznačiť pozitívne aj negatívne vplyvy na rozpočet verejnej správy.  Odôvodnenie: v predkladacej správe je uvedené, že „návrh zákona nebude mať vplyv na rozpočet verejnej správy“, pričom v doložke vybraných vplyvov sú v tejto oblasti vyznačené žiadne vplyvy; v analýze vplyvov na rozpočet verejnej správy, na zamestnanosť vo verejnej správe a financovanie návrhu sú však uvedené príjmy, rovnako ako aj výdavky verejnej správy.  *Pripomienka akceptovaná. Materiál upravený v zmysle pripomienky.*  **K doložke vybraných vplyvov**  Komisia odporúča vyznačiť v doložke vybraných vplyvov aj pozitívne vplyvy na podnikateľské prostredie.  Odôvodnenie: v časti 3.3.3 analýzy vplyvov na podnikateľské prostredie „Administratívne náklady“ je uvedené: „Navrhuje sa odstránenie povinnosti zamestnávateľa preukazovať vyberateľovi úhrady zníženie počtu zamestnancov rozhodujúcich na určenie sadzby úhrady a bude stačiť, ak zamestnávateľ túto skutočnosť vyberateľovi úhrady len oznámi. ... Predpokladané zníženie nákladov na celé podnikateľské prostredie je minimálne 124 762“.  *Pripomienka akceptovaná. Materiál upravený v zmysle pripomienky.*  Komisia odporúča v časti 5 doložky vybraných vplyvov „Alternatívne riešenia“ uviesť dôvody, prečo by v prípade aplikácie ktoréhokoľvek z alternatívnych riešení nebolo možné dosiahnuť cieľ sledovaný navrhovanou právnou úpravou.  *Pripomienka akceptovaná. Časť 5 doložky vybraných vplyvov bola doplnená v zmysle pripomienky.*  Komisia odporúča upraviť číselné hodnoty, najmä náklady na 1 podnikateľa – priame finančné náklady, v časti 3.3.4 analýzy vplyvov na podnikateľské prostredie „Súhrnná tabuľka nákladov regulácie“ v súlade s číselnými hodnotami uvedenými v tabuľke kategórií platiteľov a priamych finančných nákladov na 1 podnikateľa/zamestnávateľa, ktorá je uvedená rovnako v časti 3.3.4.  *Pripomienka akceptovaná. „Súhrnná tabuľka nákladov regulácie“ bola upravená v zmysle pripomienky.*  Komisia odporúča vo všetkých relevantných častiach materiálu zdôrazniť, že vyčíslené administratívne a priame finančné náklady sa týkajú iba hodnôt, o ktoré by sa mali úhrady za služby verejnosti poskytované Rozhlasom a televíziou Slovenska zvýšiť na základe predloženého materiálu.  *Pripomienka akceptovaná. Materiál upravený v zmysle pripomienky.* |